Diari Oficial de la Generalitat Valenciana


Sumari del DOGV 3441, del 24-02-1999 (1999/906)

ORDRE de 18 de gener de 1999, de la Conselleria de Cultura, Educació i Ciència, per la qual s’autoritza el canvi de titularitat del centre privat Colegio Cooperativa Santa Marta, de Puçol (València), i la seua integració en el centre Virgen al Pie de la Cruz, de la mateixa localitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3441

Data del DOGV
:   24-02-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/906


Data del document
:   18-01-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Puçol
    * transmissió de la propietat
    * ensenyament privat

ORDRE de 18 de gener de 1999, de la Conselleria de Cultura, Educació i Ciència, per la qual s'autoritza el canvi de titularitat del centre privat Colegio Cooperativa Santa Marta, de Puçol (València), i la seua integració en el centre Virgen al Pie de la Cruz, de la mateixa localitat. [1999/L906]
  
L'expedient l'han iniciat els representants del Colegio Santa Marta, Societat Cooperativa Valenciana i de la Fundación Canónica Virgen al Pie de la Cruz, en sol·licitud de canvi de titularitat del centre docent privat Colegio Cooperativa Santa Marta, de Puçol, en favor de la fundació canònica citada, així com de la seua integració al centre de Formació Professional Virgen al Pie de la Cruz.
  
Atés que per al canvi de titularitat s'ha aportat document públic, atorgat davant notari, on es fa constar la cessió i acceptació de la titularitat, així com la subrogació del nou titular en tots els drets i obligacions que el centre haja contret respecte de la Conselleria de Cultura, Educació i Ciència.
  
Atés que la Fundación Canónica Virgen al Pie de la Cruz es també titular del centre de Formació Professional Virgen al Pie de la Cruz situat al mateix recinte i edifici escolar que el centre Colegio Cooperativa Santa Marta.
  
Atés que l'expedient ha sigut tramitat per la Direcció Territorial de Cultura i Educació de València, que, a la vista de l'informe favorable de la Unitat d'Inspecció Educativa, eleva proposta favorable al que es sol·licita.
  
Vists el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris; l'Ordre de 23 de desembre de 1996, de la Conselleria de Cultura, Educació i Ciència (DOGV de 13.01.97), sobre el procediment per a sol·licitar l'accés, la renovació o modificació dels concerts educatius; i el Decret 115/1990, de 9 de juliol (DOGV de 24.07.90), del Consell de la Generalitat Valenciana, pel qual es crea el Registre de Centres Docents de la Comunitat Valenciana.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar el canvi de titularitat del centre privat Colegio Cooperativa Santa Marta, número de codi 66953946, a favor de la Fundación Canónica Virgen al Pie de la Cruz, així com la integració en un únic centre privat del centre Colegio Cooperativa Santa Marta i Virgen al Pie de la Cruz, número de codi 56093436, que té la composició i característiques que més avall s'indiquen
  
Centre resultant:
  
Denominació: Virgen al Pie de la Cruz
  
Domicili: avinguda del Molí de Vent, 32
  
Localitat: Puçol
  
Província: València
  
Codi: 11189477
  
Ensenyaments autoritzats i composició:
  
La suma, sense modificació, dels que tenien autoritzats fins al moment cada centre per separat, és a dir:
  
- 3 unitats d'Educació Preescolar-Pàrvuls per a 120 llocs escolars
  
- 8 unitats d'Educació Primària per a 200 llocs escolars
  
- centre homologat de Formació Professional de primer grau per a 120 llocs escolars
  
- cicles formatius de grau mitjà:
  
\* 2 grups i 60 llocs escolars de Tècnic en Equips i Instal·lacions Electrotècniques
  
\* 1 grup i 30 llocs escolars de Tècnic en Gestió Administrativa
  
\* 2 grups i 60 llocs escolars de Tècnic en Cuina
  
\* 1 grup i 30 llocs escolars de Tècnic en Serveis de Restaurant i Bar
  
A més d'autorització provisional, durant el curs 1998/99, per a fer ensenyaments de primer i segon cicle d'Educació Secundària Obligatòria en unitats autoritzades d'Educació Primària i Formació Professional de primer grau.
  
Segon
  
Segons el que es disposa en l'apartat 25 de l'Ordre de 23 de desembre de 1996, de la Conselleria de Cultura, Educació i Ciència, l'administració procedirà d'ofici a l'actualització del concert educatiu subscrit pel centre, i a introduir-hi les modificacions que per dita ordre s'acorden. A tal fi, el director territorial corresponent notificarà a l'interessat el dia i l'hora en què haurà de subscriure l'annex que incloga la modificació autoritzada, el qual serà firmat pel director territorial i el nou titular del centre docent privat a què fa referència la present ordre.
  
DISPOSICIÓ ADDICIONAL
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, l'interessat podrà interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos o deu dies, si s'opta per continuar el procediment per a la protecció dels drets fonamentals de la persona, comptadors en els dues casos a partir de l'endemà al de la seua publicació. Tot això, conformement a allò disposat en els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 18 de gener de 1999
  
El conseller de Cultura, Educació i Ciència,